b'\n_START_ARTICLE_\nGangsterdamas\n_START_SECTION_\nTurinys\n_START_PARAGRAPH_\nRubenas \xe2\x80\x93 nevyk\xc4\x97lis teis\xc4\x97s studentas, nesugeb\xc4\x97j\xc4\x99s i\xc5\xa1laikyti baigiamojo egzamino ir priverstas kartoti kurs\xc4\x85. Jis susipa\xc5\xbe\xc4\xafsta su nauja bendrakurse Nora, kuriai padeda mokytis, ta\xc4\x8diau mergina jo neprisileid\xc5\xbeia ar\xc4\x8diau. Kart\xc4\x85 universitete pasirodo policija ir pradeda patikrinim\xc4\x85. Nora pasprunka palikusi savo striuk\xc4\x99, kuri\xc4\x85 pagriebia Rubenas ir s\xc4\x97kmingai praeina patikrinim\xc4\x85. V\xc4\x97liau ji prisipa\xc5\xbe\xc4\xafsta, kad visas patikrinimas buvo vien d\xc4\x97l jos ir kad ji \xe2\x80\x93 \xe2\x80\x9e\xc5\xbeol\xc4\x97s\xe2\x80\x9c kurjer\xc4\x97. Noros bosas Mi\xc5\xa1ka sugalvoja plan\xc4\x85: ne\xc4\xaftartinai atrodantis Rubenas kartu su Nora vyks \xc4\xaf Amsterdam\xc4\x85 ir kartu pristatys sekan\xc4\x8di\xc4\x85 siunt\xc4\x85._NEWLINE_Traukinyje prie j\xc5\xb3 prisijungia Diureksas \xe2\x80\x93 dar vienas nevyk\xc4\x97lis Rubeno draugas, kuriam \xc5\xa1is prasitar\xc4\x97 apie b\xc5\xabsim\xc4\x85 kelion\xc4\x99. Trijul\xc4\x97 atvyksta \xc4\xaf Amsterdam\xc4\x85, ta\xc4\x8diau \xc4\x8dia viskas susijaukia: krovinys yra ne \xe2\x80\x9e\xc5\xbeol\xc4\x97\xe2\x80\x9c, o naujos kartos narkotikas, juos perdav\xc4\x99s tarpininkas Ulysas sukei\xc4\x8dia paketus ir trijul\xc4\x97 priversta gr\xc4\xaf\xc5\xbeti bei m\xc4\x97ginti atkovoti narkotikus, kuriuos pats Ulysas gavo apgaul\xc4\x97s b\xc5\xabdu ir taip pat yra med\xc5\xbeiojamas...'